Brit üzleti kettős diplomaprogram indult egy budapesti egyetemen

A Budapesti Gazdasági Egyetem kettős diplomamegállapodást írt alá a skóciai Stirlingi Egyetemmel. Az együttműködés keretében a BGE Külkereskedelmi Karának Nemzetközi gazdaság és gazdálkodás mesterszakos hallgatói a képzés utolsó félévét Skóciában tölthetik, és a BGE diplomája mellett a Stirlingi Egyetem Nemzetközi gazdálkodás mesterdiplomáját (MSc International Business) is megszerezhetik. Így a hallgatók egy képzési időszak alatt két diplomához juthatnak hozzá, és jelentős nemzetközi tapasztalatot is szerezhetnek Stirlingben. A lehetőség nyitva áll Budapesten a brit egyetem hallgatói számára is.